PCA พุ่งเกือบ 20% ลุ้นรับงานโครงข่ายหลังประมูล 4G เสร็จสิ้น
PCA พุ่งเกือบ 20% รับอานิสงส์ 4G ล่าสุด ณ เวลา 15.47 น. ราคาอยู่ที่ 3.86 บาท บวก 0.62 บาท หรือ 19.14% สูงสุดที่ 4.12 บาท ต่ำสุดที่ 3.32 บาท มูลค่าซื้อขายที่ 96.02 ล้านบาท
22 ธ.ค. 2558

ผู้สื่อข่าวรายงานว่า ราคาหุ้นบริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PCA ณ เวลา 15.47 น. ราคาอยู่ที่ 3.86 บาท บวก 0.62 บาท หรือ 19.14% สูงสุดที่ 4.12 บาท ต่ำสุดที่ 3.32 บาท มูลค่าซื้อขายที่ 96.02 ล้านบาท ขณะที่ดัชนีตลาดหุ้นไทยโดยรวมลบ 0.21%

โดยปัจจัยที่คาดว่าส่งผลให้ราคาหุ้นปรับตัวขึ้นคาดว่าจะได้รับอานิสงส์จากการประมูล 4G คลื่น 900MHz เสร็จสิ้นลง ทั้งนี้คาดว่า PCA มีโอกาสได้รับงานติดตั้งโครงข่ายหลังการประมูล 4G สิ้นสุดลง
อนึ่ง PCA เป็นผู้ให้บริการออกแบบ ติดตั้ง จำหน่ายระบบเทคโนโลยีสื่อสารโทรคมนาคมและระบบดิจิตอลทีวีแบบครบวงจร จึงคาดว่าจะได้รับอานิสงส์ดังกล่าว